মালদহে তৃণমূল কাউন্সিলর খুনের ঘটনায় উঠে এল চাঞ্চল্যকর তথ্য

মালদহ: মালদহে তৃণমূল কাউন্সিলর খুনে (Maldah Tmc Leader Murder Case) চাঞ্চল্যকর তথ্য উঠে এল। তৃণমূল নেতার বাড়ির পাশে বসেই খুনের ছক কষা হয়েছিল। শনিবার দুজনকে গ্রেফতারের পর পুলিশি জেরায় এই তথ্য উঠে এসেছে। খুনের মামলাতে দুই জন অভিযুক্তকে এদিন মালদহ জেলা আদালতের সিজেএম কোর্টে তোলার তোলা হয়েছিল। তাদের ১৪ দিনের জেল হেফাজতের নির্দেশ দিয়েছে বিচারক নেহা সাউ। পাশাপাশি ফরেন্সিক বিশেষজ্ঞ চেয়ে আদালতের কাছে আবেদন জানালে আদালত তা মঞ্জুর করে।

জানা গিয়েছে, মালদহের ঝলঝলিয়ায় মৃত তৃণমূল কাউন্সিলর দুলাল সরকারের বাড়ি। গত কয়েকদিন ধরে তার অদূরেই খুনে ছক কষছিলেন এই মামলায় অন্যতম ধৃত অমিত রজক। তবে তা নিজের বাড়ি নয়, কোনও আত্মীয়ের বাড়িতে থাকত অমিত। দিন কয়েক আগে পরিচিত কয়েকজনকে নিয়ে সে যাতায়াতও করেছিল। আর তাঁদের সঙ্গে বসেই দুলালবাবুকে খুনের পরিকল্পনা বলে মনে করছেন তদন্তকারীরা।

আরও পড়ুন: আরজি করের তদন্ত করতে আরও ৯০ দিন সময় চাইল সিবিআই

তদন্তকারীরা কসবার ঘটনার সঙ্গে মালদহ ঘটনার মিল পাচ্ছে। মালদহ কাণ্ডে খুনের ১০ দিন আগে থেকে দুষ্কৃতীরা তৃণমূল কাউন্সিলরকে রেইকি করছিল বলে জানতে পেরেছেন তদন্তকারীরা। অন্যদিকে, ইংরেজবাজার পুরসভার পুরপ্রধান কৃষ্ণেন্দুনারায়ণ চৌধুরী দাবি করেছেন, ১০ লক্ষ টাকার সুপারি দিয়ে বিহার থেকে দুষ্কৃতী এনে দুলালকে খুন করা হয়েছে। নেপথ্যে কারা রয়েছে, তা খতিয়ে দেখছেন পুলিশের কর্তারা।

অন্য খবর দেখুন